6 N. Jou. SCHEUTZ, 
montanum. Exstat tamen sexta species, que jure referatur ad Geum, quam 
Linnæus retulit ad Dryadem et in Plantis Camtschatchensibus descriptam 
Dryadem pentapetalam appellavit. 
Easdem sex species Murray in Systemate Vegetabilium (1774) ha- 
bet, qui tamen in Commentationibus Goettingensibus paulo post descripsit 
Geum canadense, quod deinde anno 1789 ab Arron in Horto Kewensi de- 
scriptum atque G. strictum est appellatum. Murray descripsit etiam Geum 
album sub nomine G. virginiani. Ad carpella G. virginiani glaberrima et 
pilosa G. albi non attendens, effecit, ut confusio harum duarum specierum 
orta sit. 
JACQUIN in Collectionibus plantarum rariorum iconum et in Horto 
Vindobonensi Geum strictum sub nomine Gei aleppici et Geum album ve- 
rum! (sed nomine Gei canadensis) primus descripsit. Alias species, ut Geum 
hybridum, quod WULFEN jam antea salutaverat hoc nomine, G. montanum 
et G. reptans figuris preestantissimis illustravit. 
WALTER in flora Caroliniana attulit Geum carolinianum, speciem 
jamdiu dubiam et omnibus saltim hodie ignotam. Referendum credo ad 
Geum album, quod GMELIN anno 1791 primus sub hoc nomine proposuit. 
Jacquin tamen jam 1773 Geum album descripserat et sub nomine Gei ca- 
nadensis tab. 175 delineaverat, quod synonymon etiam Gmelin affert in 
Linnæi Systemate Nature, a se edito. Idem Gmelin in decima tertia edi- 
tione Systematis Naturæ enumeravit XI species Georum, quæ omnes antea 
cognitæ. Revera tamen species non sunt plures quam VII, nam Geum 
canadense et aleppicum unam eandemque respiciunt speciem, quam Aiton 
appellaverat G. strictum; Geum hybridum non est nisi monstrositas Gei 
rivalis, quam CLUSIUS nomine Caryophyllatæ montane III jam distinxerat; 
Geum earolinianum videtur esse forma Gei albi, quod, ut supra dixi, cum 
Geo virginiano Lin. Spec. plant. ed. 2 confudisse videtur. 
Eodem anno, quo hoc opus Gmelini editum est, EHRHART, acutis- 
simus discipulus Linnei, descripsit Geum intermedium, quod Linnæus non 
distinxerat, licet a Fuchsio et C. Bauhino jam observatum. 
WILLDENOW in Species Plantarnm tom. 2 part. 2 (1797) has affert 
XI species: Geum virginianum, quod est G. album verum, G. strictum, G. 
urbanum, cujus varietas habetur G. intermedium Ehrh., G. japonicum, G. 
rivale, eujus varietas affertur G. hybridum, G. pyrenaicum, quam novam 
speciem tamen Tournefort jam distinxerat, G. atlanticum, quod DESFONTAINES 
in flora Atlantica primus et PoURRET postea descripserant, G. potentilloi- 
des, quod e genere excludendum (est enim Coluria geoides R. Brown), G. 
montanum, Gr. reptans et G. anemonoides, quod Linnæus jam ante annos 
quadraginta septem descripserat sub nomine Dryadis pentapetalze. 
